Helen Fielding

Helen Fielding (født 19. februar 1958) er en engelsk romanforfatter og manusforfatter, best kjent for skaperen av den fiktive kvinnelige figuren Bridget Jones, en rekke av romaner og filmer som sardonisk rapporterer fra livet til en enslig kvinne i trettiårene i London mens hun forsøker å få til en mening med livet og kjærligheten. Romanene om Bridget Jones innledet en bølge av såkalt «chick-lit», underholdende romaner om unge single kvinners strabasiøse yrkes- og kjærlighetsliv i bymiljø. Fielding har jobbet som journalist i BBC og i flere store aviser. Hun begynte å skrive anonymt om Bridget Jones i en spalte i avisen The Independent i 1995.

I dag bor hun vekselvis i London og i Los Angeles i USA. Ektemannen var amerikanske Kevin Curran, manusforfatter av blant annet Simpsons, og som hun har to barn med, Dash, født i 2004, og Romy født i 2006. Hun og Curran gikk fra hverandre i 2009.«Bridget Jones Author Fielding a 'singleton'» . FemaleFirst.

Bridget Jones' dagbok (norsk utgave 1998)Nasjonalbiblioteket: «Bridget Jones» har blitt utgitt i forti land og solgt over 15 millioner kopier.«Helen Fielding: Beyond Bridget» . The Independent (London). 5. oktober 2003 To filmer med samme navn som de opprinnelige engelske utgavene, Bridget Jones's Diary og Bridget Jones: The Edge of Reason har fått suksess i mange land. Bridget Jones' dagbok har blitt navngitt som den ene av ti romaner som best definerer 1900-tallet i en undersøkelse utført av den britiske avisen The Guardian.Crown, Sarah (2. juni 2007): «1984 'Is Definitive Book Of The 20Th Century'». The Guardian (London).

Det har vært planlagt en musikal over det samme temaet, men den har ennå ikke materialisert seg. I november 2012 annonserte Fielding at hun hadde begynt skrivingen av et tredje bind i serien om Bridget Jones og som er planlagt utgitt høsten 2012.«Helen Fielding begins Edge of Reason follow-up». BBC News.«Helen Fielding to write new Bridget Jones novel». Telegraph.

 Bibliografi 
 Cause Celeb, 1994 (satire basert på forholdene mellom kjendiser og flyktninger i en leir i en fiktivt land i Øst-Afrika)
 Bridget Jones' dagbok, 1996 (Bridget Jones's Diary)
 Bridget Jones på randen, 1999 (Bridget Jones: The Edge of Reason)
 Olivia Joules' hyperaktive fantasi, 2003 (Olivia Joules and The Overactive Imagination) (spenningsroman)
 Bridget Jones' baby, 2013 (Bridget Jones: Mad About the Boy)

 Filmer 
 Bridget Jones's Diary (2001) med blant annet Renée Zellweger, Hugh Grant, Colin Firth i hovedrollene. Skrevet av Richard Curtis, Andrew Davies og Helen Fielding. Regissert av Sharon McGuire. Filmselskap Working Title Films.
 The Edge of Reason (2004), med Renée Zellweger, Hugh Grant, Colin Firth. Skrevet av Adam Brooks, Richard Curtis, Andrew Davies, Helen Fielding. Regissert av Beeban Kidron. Filmselskap Working Title Films.

 Referanser 

 Eksterne lenker 


  Helen Fielding profil og artikler hos The Guardian

Kategori:Britiske forfattere